《次韵张怀安喜雨诗》
宋代·吕陶

云密西郊末作霖，暂凭精祷快群心。望如至宝难搜索，来似嘉宾忽访临。

古庙有灵惟响答，洪钧于物已恩深。春膏直待沾濡足，不使狂风取次侵。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。